Enkeltdistanse-NM på skøyter 2020

**Enkeltdistanse-NM på skøyter 2020** ble avholdt i Vikingskipet på Hamar i Norge den 30. og 31. oktober samt 1. november 2020.

Asker Skøyteklubb var vertsarrangør av mesterskapet.

Mesterskapet ble kringkastet av Direktesport.no, med stadionspeaker Tore Morten Olsen som kommentator.

## Utsettelse av mesterskapet
Mesterskapet skulle vært en del av NM i hurtigløp på skøyter 2020 på Risenga kunstisbane i Asker og skulle vært avholdt fredag 13., lørdag 14. og søndag 15. mars 2020, men dagen før mesterskapet, torsdag den 12. mars, som skulle vært åpningsshow-dagen ved kulturscenen på Bakerløkka i Asker for norgesmesterskapet, bestemte regjeringen Solberg seg for å iverksette «de sterkeste og mest inngripende tiltak i Norge i fredstid» på grunn av koronaviruspandemien i Norge. Helsedirektoratet besluttet et forbud mot og stenging av blant annet idrettsarrangementer fra og med 12. mars 2020 kl. 1800.

Mesterskapet som skulle vært avholdt i midten av mars 2020 skulle vært det første som kåret norgesmestere i sprint, allround og enkeltdistanser for kvinner og menn i seniorklassene i løpet av en langhelg. Noe lignende hadde vært prøvd før når man hadde NM-uka på skøyter i sesongene 1986/87 til og med 1988/89, da dette ble forsøkt over to påfølgende helger, men da inkluderte det stafett-NM istedenfor enkeltdistanse-NM.

## Kongepokaler

Dette enkeltdistansemesterskapet var utvalgt av Norges Skøyteforbund på skøytetinget 2019 for å utdele sine to kongepokaler som de er tildelt av Norges Idrettsforbund. Det var for kvinner Ida Njåtun, Asker SK for sin  meter på 1.58,06, (gammel mesterskapsrekord var 1.59,43) og kongepokalen for menn gikk til Allan Dahl Johansson, Aktiv SK for sin  meter på 1.46,49 (gammel mesterskapsrekord var 1.46,57).

## Medaljesammendrag
### Kvinner

### Menn

### Medaljer

## Mesterskapsrekorder
Gjeldende mesterskapsrekorder før stevnestart var som følger:

### Nye mesterskapsrekorder

I løpet av mesterskapet er det notert fire nye forbedringer av enkeltdistansemesterskapsrekordene under arrangementet.

De er så langt notert i siste par på  meter for kvinner fredag den 30. oktober 2020, første dag av mesterskapet, hvor Ida Njåtun gikk under sin egen gamle mesterskapsrekord på 1.59,43 fra Enkeltdistanse-NM 2015 som ble avholdt i mars 2015 i Stavanger med 1 sekund og 37 hundredeler til 1.58,06.

Den andre forbedringen kom i siste par fra Allan Dahl Johansson som vant  meter for menn lørdag den 31. oktober 2020, andre dag av mesterskapet, som forbedret den gjeldende mesterskapsrekorden til Håvard Bøkko på 1.46,57 fra Enkeltdistanse-NM 2014 som ble avholdt i oktober 2013 i Hamar med 8 hundredeler til 1.46,49.

Den tredje og fjerde forbedringen kom på mesterskapets avsluttende dag og ble gjort av Ida Njåtun på  meter og Ragne Wiklund på  meter. Njåtun forbedret sin egen gamle rekord fra Enkeltdistanse-NM 2019 som ble avholdt i november 2018 fra 1.16,92 med 35 hundredeler til 1.16,57. Wiklund forbedret sin tidligere klubbløperkollega Mari Hemmers gamle rekord 7.23,06 fra Enkeltdistanse-NM 2010 som ble avholdt i oktober 2009 med 6,44 sekunder til 7.16,62.

## Referanser




## Eksterne lenker
* 
** 
* Rangerte resultater  på Hego Web result
*  Resultater fra Norway – Single Distances Championships 2020 på SpeedskatingResults.com
* 
*